ועדת העבודה, הרווחה והבריאות, כנסת 18, פרוטוקול מספר 624, 2012-01-23 10:30

חיים כץ: בוקר טוב, אני מתכבד לפתוח את הישיבה.

חיים כץ: על סדר-היום: תקנות הביטוח הלאומי (ילד נכה) (תיקון - גמלה לילד התלוי לחלוטין בעזרת הזולת), התשע"ב-2012.

חיים כץ: נציג הביטוח הלאומי, בבקשה.

רועי קרת: תקנות הביטוח הלאומי (ילד נכה) קובעות את תנאי הזכאות לסיוע בהשתתפות של המדינה בטיפול בילד עם סוגים מסוימים של ליקויים וצרכים מסוימים.

רועי קרת: בעקבות דיונים והסכמות שהמדינה הגיעה אליהם עם נציגי ההורים ונציגי ארגונים, הוחלט על הגדלה של הגמלה בעד ילד התלוי לחלוטין בעזרת הזולת, שזה אחד מסוגי הילדים שזכאים לגמלה.

רועי קרת: היום הזכאות לגמלה על הסוג הזה היא בגובה של 80 אחוז מיחידת תשלום שנקראת קצבת יחיד, ומוצע פה להעלות את הגמלה הזאת בשתי פעימות- - -

חיים כץ: למה בשתי פעימות, אם בוועדה לפניות הציבור, המנכ"לית לביטוח לאומי אמרה שזה יהיה בפעימה אחת?

חיים כץ: אני לא יכול לענות על זה כרגע, אבל זה מה שסוכם, זה מה שאושר במועצת המוסד.

חיים כץ: אני הבנתי שזה גם מה שסוכם עם נציגי הארגונים, ובסך הכול הפער בין הפעימות אינו מאוד גדול, אבל אשמח לראות את הפרוטוקול.

חיים כץ: אם הוא לא גדול מאוד, למה בשתי פעימות?

חיים כץ: ההחלטות על השאלות האלה, יש בהן גם התחשבות במרכיב הכלכלי.

חיים כץ: נדמה לי שכשהמנכ"לית היתה בוועדה לפניות הציבור, דובר על תשלום תוספת של 20 אחוז – נדמה לי.

חיים כץ: בתקנות שמובאות פה בסוף נעשה עוד כווץ', וזה לא 20 אחוז אלא זה 28 אחוז, כלומר גידול של כמעט 50 אחוז לעומת מה שדובר עליו במקור, אז יכול להיות שהיו שינויים לעומת מה שדובר עליו בוועדה, לשני הכיוונים.

דוד אזולאי: שואל היושב-ראש, אם הפעימה היא לתקופה קצרה- - -

דוד אזולאי: הפעימה היא לשנה.

דוד אזולאי: זו קצבה חודשית.

דוד אזולאי: ההגדלה הראשונה היא של 18 אחוז מגובה הקצבה, וההגדלה הקבועה בסוף השנה היא של 28 אחוז מ- - -

חיים כץ: דבר בסכומים מוחלטים.

חיים כץ: התוספת הקבועה היא 593 שקלים בסוף השנה – זה בסוף הפעימה הסופית.

חיים כץ: בשנה הקרובה, הפעימה הראשונה זה 381 שקלים.

חיים כץ: 398 זה משהו ו-301 זה משהו.

לימור לוריא: אנחנו מתנצלים.

לימור לוריא: כיום קבוצת הילדים התלויים לחלוטין בעזרת הזולת מקבלים קצבה בסך 2,479 שקלים.

לימור לוריא: אם יאושר היום ה-18 אחוז, זה יהיה 2,860 שקלים, וב-2013 זה יהיה 3,072 שקלים סך הכול, ב-1.1.13.

דוד אזולאי: הפעימה הראשונה, מאיזה תאריך זה מתחיל?

דוד אזולאי: ברגע שתאשרו את התקנות, ואפשר יהיה לפרסם אותן- - -

שמרית שקד-גיטלין: לא, בכל מקרה זה יידחה בששה חודשים, וישולם רטרואקטיבית מ-1.1.

שמרית שקד-גיטלין: זה לא דחייה.

שמרית שקד-גיטלין: אנחנו מבקשים זמן היערכות.

שמרית שקד-גיטלין: ברגע שנשלים את ההיערכות, נשלם רטרואקטיבית.

חיים כץ: ההבדלים הם 2,400 שקל לשנה לילד.

חיים כץ: זה המספר.

חיים כץ: ההבדלים הם, בין 2,860 ל-3,072 – 2,500.

חיים כץ: אלה סדרי הגודל.

חיים כץ: למה לא לעשות את זה בפעימה אחת?

חיים כץ: אתה רוצה הפסקה של רבע שעה, לשאול?

חיים כץ: כן.

חיים כץ: טוב.

חיים כץ: דב, אתה רוצה לומר משהו?

דב בארי: כן.

דב בארי: אנחנו מקיימים היום דיון ראשון בסדרה של דיונים שיתקיימו בשבועות הקרובים בוועדה, שעניינם תוספות לנכים לקצבאות הנכות השונות שהמוסד לביטוח לאומי משלם לנכים.

דב בארי: התוספות האלה נובעות מדין ודברים, משא ומתן שהתקיים בין הנהלת המוסד לביטוח לאומי לבין נציגי הנכים.

חיים כץ: אתה יודע איפה אתה נמצא עכשיו?

חיים כץ: אתה יודע שאנחנו לא חותמות גומי של אף אחד.

דב בארי: אני יודע, ואני מכבד את המקום מאוד.

דב בארי: בסופו של דבר התמונה הכוללת היא תוספת של כ-200 מיליון שקלים לטובת הנכים – תוספת מאוד גדולה.

חיים כץ: כמה ילדים יש?

דב בארי: 4,800.

דב בארי: לכל אורך הדיונים שהתקיימו עם נציגויות הנכים על הנושא הזה ספציפית דובר על תוספת של פחות מזה – דובר על 25 אחוזים.

דב בארי: הוחלט במהלך אחרון לעשות קווץ' אחרון, ולתת תוספת יותר גדולה לאותם נכים בשתי פעימות.

דב בארי: לכתחילה, וחשוב לי לציין - לכל אורך הדיונים דובר על כך שהתוספת תינתן בשתי פעימות:

דב בארי: פעימה ראשונה – 10 אחוז ועוד תוספת של 15 אחוזים – סך הכול 25.

דב בארי: עושים פה היפוך, ואל"ף, נותנים יותר בסך הכול, ומעבר לזה, נותנים בשנה הראשונה יותר – במקום 10 אחוזים, נותנים 18, וסך הכול נותנים 28 אחוזים.

חיים כץ: קח חמש דקות הפסקה, תעשה בדיקה.

דב בארי: טוב.

דב בארי: רק משפט אחרון - למה הנושא הזה רגיש – תקציב המדינה לשנת 2012 סגור.

דב בארי: כל תקציב שאנחנו עושים אלוקציה בתקציב המדינה לשנת 2012 דורש בהכרח התאמות.

דב בארי: אנחנו במילא עושים פה שינויים במהלך שנת תקציב 2012 - זו הסיבה שהעניינים האלה חריגים ומקשים מאוד על תפעול המדינה.

חיים כץ: 4,800 כפול 210 – זה 10 מיליון.

חיים כץ: הפסקה חמש דקות, דבר עם הביטוח הלאומי.

חיים כץ: אני מחדש את הדיון.

חיים כץ: אין לנו עדיין תשובה, אם זה יהיה בפעימה אחת או בשתי פעימות, אבל אנחנו נקריא מה שאין לנו מחלוקות, ונראה אחר מה אנחנו עושים.

חיים כץ: בבקשה.

שמרית שקד-גיטלין: "תקנות הביטוח הלאומי (ילד נכה) (תיקון), התשע"ב-2012.

שמרית שקד-גיטלין: תיקון תקנה 2. 1.

שמרית שקד-גיטלין: בתקנה 2 לתקנות הביטוח הלאומי (ילד נכה), התש"ע – 2010 (להלן – התקנות העיקריות) - (1) בפסקה (3) המילים "וכן בעד ילד התלוי לחלוטין בעזרת הזולת" יימחקו.

שמרית שקד-גיטלין: (2) בפסקה (5) במקום "(3) ו- (4)" יבוא "(3), (4) ו- (6)" ואחריה יבוא : (6) סכום השווה ל- 108% מקצבת יחיד מלאה בעד ילד התלוי לחלוטין בעזרת הזולת" תיקון תקנה 10. 2.

שמרית שקד-גיטלין: בתקנה 10(ב) לתקנות העיקריות, בסופה יבוא : "ולעניין גמלאות המשולמות בעד ילד התלוי לחלוטין בעזרת הזולת, לא יעלה על סכום השווה ל-145% מקצבת יחיד מלאה.

שמרית שקד-גיטלין: " תחילה ותחולה.

שמרית שקד-גיטלין: 3.

שמרית שקד-גיטלין: (א) תחילתן של תקנות אלה ביום ו' בטבת התשע"ב (1 בינואר 2012) (להלן – יום התחילה) והן יחולו על גמלאות המשתלמות בעד יום התחילה ואילך.

שמרית שקד-גיטלין: (ב) תשלומים ראשונים לפי תקנות אלה ישולמו בתום שישה חודשים מיום התחילה, בעד התקופה שמיום התחילה ועד מועד התשלום.

שמרית שקד-גיטלין: הוראת מעבר (4) בתקופה שמיום התחילה עד יום יח' בטבת התשע"ג (31 בדצמבר 2012), על אף האמור – (1) בתקנה 2(6) לתקנות העיקריות, כנוסחה בתקנה 1 לתקנות אלה, יראו כאילו במקום "108%" יבוא "98%"; (2) בתקנה 10(ב) לתקנות העיקריות, כנוסחה בתקנה (2) לתקנות אלה, יראו כאילו במקום "145%" יבוא "135%".

חיים כץ: זה אומר שזה בשתי פעימות.

חיים כץ: האם יש למישהו משהו לומר?

חיים כץ: בבקשה.

דב בארי: צריך לבדוק את המספרים.

דב בארי: באתי לקראת הבקשה של הוועדה, ואמרנו שנעשה שתי פעימות – 23 ועוד 5 - סך הכול 28.

חיים כץ: נכון.

לימור לוריא: בשנה הראשונה זאת תוספת של 487 שקלים.

חיים כץ: תני את המספרים.

חיים כץ: כמה יצא לך?

חיים כץ: פעימה ראשונה יצא 3,049.

חיים כץ: הביטוח הלאומי, כמה יצא לך פעימה ראשונה?

חיים כץ: 103 אחוז, שזה 487 שקלים.

רועי קרת: אולי רגע נדבר כאן על איך צריך לתקן את התקנות ואחר כך על המספרים, כי בתקנות לא כתובים המספרים אלא רק האחוזים.

רועי קרת: המשמעות של העלאת המדרגה הראשונה ל-23 במקום 18, היא שבתקנה (4)(1) במקום 98 יהיה כתוב 103, ובתקנה (4)(2) במקום 135 יהיה כתוב 140.

דוד אזולאי: שיתרגמו לנו את האחוזים לסכומים.

לימור לוריא: תמיד עושים את זה מ-2,119.

לימור לוריא: זה אומר שבשנה הראשונה תהיה תוספת של 487 שקלים, ובשנה השנייה- - -

חיים כץ: תסבירי לי, איך את עושה את החשבון?

חיים כץ: 2,119 זה 100 אחוז קצבה.

חיים כץ: אנחנו דיברנו על תוספת של 28 אחוז, 2,119.

חיים כץ: אז 23 אחוז מזה זה 487 שקלים, ו-28 אחוז זה ה-593, אבל זה תוספת של 106 שקלים בשנה השנייה.

שמרית שקד-גיטלין: את יכולה לחזור על זה?

שמרית שקד-גיטלין: 2,119 זה 100 אחוז גמלה.

שמרית שקד-גיטלין: אני לוקחת בשנה הראשונה 23 אחוז מזה – זה הפעימה הראשונה, וזה 487 שקלים, ועוד 5 אחוז, שזה 106 שקלים, כך שב-2013 אנחנו נעמוד על תוספת של 593.

שמרית שקד-גיטלין: סך הכול קצבה: 3,072.

חיים כץ: מאה אחוז.

חיים כץ: בבקשה.

דפנה אזרזר: למה לא מחשבים את זה עם הכח"ן?

דפנה אזרזר: הלוא כשאני מקבלת גמלת ילד נכה היום, אני מקבלת 2,416 ולא 2,119 – זה כולל הכח"ן.

חיים כץ: מה זה כח"ן?

דפנה אזרזר: זה תוספת מיוחדת לילד נכה – נכים קשים.

חיים כץ: התוספת שאתם נותנים פה באחוזים לא באה על התוספת של הכח"ן?

לימור לוריא: לא.

לימור לוריא: הכח"ן בנפרד והסכום הבסיסי בנפרד.

לימור לוריא: התוספת ששולמה היתה מהסכום הבסיסי של 593 שקלים, וזה חושב לפי התקציב שהיה לרשותנו.

חיים כץ: דוד אזולאי, אלה הסיכומים?

דוד אזולאי: אדוני, אני חושב שעצם העובדה שהפעימה הראשונה תהיה יותר גבוהה מהתוכנית המקורית, אני חושב שזה הישג מכובד, ויש לברך על כך, אדוני היושב-ראש.

דוד אזולאי: אני חושב שאפשר לצאת לדרך ולא להתעכב.

חיים כץ: טוב.

חיים כץ: בבקשה.

עילית שמואלי: יש לי שאלה שמאוד חשובה לי, אם כבוד היושב-ראש יועל לשאול ולהסביר לנו - למה זה הולך לקחת חצי שנה?

עילית שמואלי: זה מאוד אקוטי.

חיים כץ: תקבלו את הכסף רטרואקטיבית.

חיים כץ: בבקשה.

אבנר עורקבי: לפני שאתה מאשר את זה אני רוצה לומר תודה לדוד אזולאי, לשר כחלון, לך, כמובן, למוסד לביטוח לאומי, לימור לוריא, לכל הסובבים אותנו, לכל החבר'ה הנכים ולמועצה, במיוחד מועצת הביטוח הלאומי, שזכינו להכיר אותם.

חיים כץ: טוב.

חיים כץ: ביטוח לאומי, בנוסח, סעיף 3(ב) – במקום "בתום" תרשמי: "בתוך".

חיים כץ: אם תסיימו לפני, למה אתה צריכה למשוך ששה חודשים?

רועי קרת: זה הנוסח כפי שאושר.

חיים כץ: זה הנוסח.

חיים כץ: בשביל מה עשו אותך עורך דין?

חיים כץ: אתה יכול לשנות – מילה אחת נותנים לך.

חיים כץ: "בתוך" זה אותו דבר.

חיים כץ: זה כלום.

חיים כץ: זה תלוי בך.

חיים כץ: אתה יכול למשוך את הששה חודשים, אם לא סיימת.

חיים כץ: אם סיימת – אתה נותן את זה רטרו.

חיים כץ: אין למוסד לביטוח לאומי בעיה עם מה שאמרת.

חיים כץ: יש עוד שחקן במשחק – מחלקת הנוסח במשרד המשפטים.

חיים כץ: גם על שינוי של אות אחת או על שיטת פיסוק- - -

חיים כץ: יש כלל גדול בתורה של דוד אזולאי ושלנו, שאומר: זה נהנה וזה לא חסר.

חיים כץ: סך הכול לא קרה כלום.

חיים כץ: אתה יכול לומר: לא סיימתי, ואתה מושך חצי שנה.

חיים כץ: אם סיימת, ואתה לא רוצה את הכסף, כי אתה צופה מדד שלילי – שלם את זה, מה קרה?

חיים כץ: זה תלוי בך.

חיים כץ: לא עולה לך יותר עלויות, זה אולי קצת רצון טוב.

חיים כץ: נעשה את זה "בתוך".

חיים כץ: בטח לא תמשוך את התקנות בשביל זה.

חיים כץ: תקראי שוב את העניינים שבמחלוקת.

שמרית שקד-גיטלין: בסעיף קטן (ב) אמרנו: התשלומים ישולמו בתוך שישה חודשים.

שמרית שקד-גיטלין: פסקה (4)(1), הוראת מעבר: בתקנה 2(6) לתקנות העיקריות, כנוסחה בתקנה 1 לתקנות אלה, יראו כאילו במקום "108%" בא "103%"; (2) בתקנה 10(ב) לתקנות העיקריות, כנוסחה בתקנה (2) לתקנות אלה, יראו כאילו במקום "145%" יבוא "140".

חיים כץ: תודה.

חיים כץ: מי בעד?

חיים כץ: אתה מצביע במקום מיכאלי, ואת מצביעה במקום רחל אדטו.

חיים כץ: בעד – פה אחד נגד – אין נמנעים – אין אושר.

חיים כץ: תודה רבה.

חיים כץ: ארבעה חברי כנסת – כולם תמכו.

חיים כץ: התקנות אושרו, ואני מקווה שאכן יעשו את זה מהר יותר מחצי שנה – אין כאלה דברים.

חיים כץ: בבקשה, אדוני.

דוד אזולאי: אדוני היושב-ראש, אני רוצה קודם כל להודות לך – אני חושב שנעשתה עבודה קצרה וטובה, ועל כך אתה ראוי להערכה.

דוד אזולאי: כשנכנסנו לפה, דיברנו נגד שתי הפעימות, ובסופו של דבר יוצאים עם שתי פעימות, אבל פעימה שמנה ופעימה רזה, ועל כך תבורך.

דוד אזולאי: תודה.

חיים כץ: תודה רבה, הישיבה נעולה.